Gasčiūnų mokykla

Joniškio rajono Gasčiūnų pagrindinė mokykla – buvusi dieninė, savarankiško mokymosi bendrojo lavinimo mokykla Gasčiūnuose (Joniškio raj.), Mokyklos g. 5, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190563412. Steigėjas Joniškio rajono savivaldybės taryba. Nuo 2022 m. tai Joniškio rajono pagrindinės mokyklos skyrius. Buvę filialai: Gasčiūnų pagrindinės mokyklos Gataučių skyrius; Gasčiūnų pagrindinės mokyklos Kriukų skyrius. Istorija 1904 m. kunigas J. Gaudiešius Gasčiūnų klebonijoje įkūrė slaptą lietuvišką mokyklėlę. 1928 m. pastačius naują pradinę mokyklą, ji tapo aplinkinių kaimų kultūriniu centru. Čia prieglobstį rado jaunimo organizacijos, veikė dramos, šokių kolektyvai. 1949 m. mokykla tapo septynmete, 1962 m. – aštuonmete, nuo 1999 m. – dešimtmete. Nuo 1993 m. vadinasi Gasčiūnų pagrindine mokykla. 2022 m. mokykla panaikinta, prijungiant prie Joniškio rajono pagrindinės mokyklos. Direktoriai Linas Česnulis Šaltiniai Nuorodos Mokyklos svetainė Archyvuota kopija 2011-05-01 iš Wayback Machine projekto.